Spjall:Forsetakosningar á Íslandi

message: Það voru aldrei Forsetakosningar 1952. ég legg til að þessu verði eitt. Larsson 17:18, 6 maí 2007 (UTC)
replies: text: Ég veit ekki neitt um þetta, er þetta satt? --Baldur Blöndal 17. febrúar 2008 kl. 00:50 (UTC)
replies: text: : Jú víst voru forsetakosningar 1952. Líttu í bókina Í aldanna rás 1951-1976 eftir Illuga Jökulsson blaðsíðu 24.

message: Ætti þetta kannski að heita Hinar íslensku forsetakosningar 2008 í staðin fyrir Forsetakosningar 2008? Það eru nú líka forsetakosningar í öðrum löndum. =) --Baldur Blöndal 17. febrúar 2008 kl. 00:50 (UTC)
thread_title: Skipta um nafn

message: Voru ekki forsetakosningar árið 2000? --Vésteinn 27. apríl 2009 kl. 13:41 (UTC)
replies: text: Ástþór Magnússon skilaði ekki inn tilskildum fjölda meðmælenda þannig að Ólafur Ragnar var sjálfkjörinn það ár. --Akigka 27. apríl 2009 kl. 14:46 (UTC)
thread_title:  En 2000? 

message: Sitjandi forseti var líka sjálfkjörinn 1945, 1949, 1956, 1960 og 1964
thread_title:  Sitjandi forseti sjálfkjörin 

message: Er ekki óeðlilegt að tala um forsetakosningar þau ár sem sitjandi forseti gaf einn kost á sér og kosningar fóru ekki fram?
Kvk saga (spjall) 28. júní 2020 kl. 18:23 (UTC)
replies: text: Ef við miðum við orðalag íslensku stjórnarskrárinnar (5. gr.) fara alltaf fram forsetakosningar, og litið svo á að atkvæðagreiðsluhluta þeirra sé sleppt ef eingöngu einn er í kjöri það skiptið. -Svavar Kjarrval (spjall) 28. júní 2020 kl. 22:24 (UTC)
replies: text: :Ef þú lítur á greinargerð laganna sérðu að þau rök eru yfirklór. Sjá einnig https://islenskordabok.arnastofnun.is/ord/35580 . Þetta er bara spurning um að breyta línunum svo ekki sé talað um kosningar þegar fólk er sjálfkjörið, ætti að vera lítið mál.--Snaevar (spjall) 29. júní 2020 kl. 00:42 (UTC)
replies: text: :: Greinargerð frumvarpsins til stjórnskipunarlaga nr. 33/1944 (núverandi stjórnarskrá) er ekki lýsandi fyrir lagaákvæðið þar sem frumvarpið sjálft gerði upprunalega ráð fyrir að forseti Íslands yrði kjörinn beint af Alþingi, og þótti greinilega ekki ástæða til þess að gera ráð fyrir möguleikanum um að sleppa atkvæðagreiðslunni ef „framboðið“ væri bara eitt. Sett var fram breytingartillaga um að forseti Íslands yrði þjóðkjörinn, sem var svo samþykkt, en í athugasemdum hennar var ekki rætt frekar um aðstæðurnar þar sem eingöngu einn væri í kjöri. Þannig að ég sé ekki hvernig afgreiðsla málsins á Alþingi á að styðja að þetta sé yfirklór. Þá ber að líta á að ekki tekst ætíð að gera ráð fyrir öllum hugsanlegum aðstæðum í tengslum við notkun tiltekins orðs þegar orðabókarfærslan er samin, og ber allavega að gæta að þessu þegar vísað er í þær vegna jaðartilvika þar sem orðabækur eru ekki fullkomnar, eins og má m.a. sjá af orðskýringunni af orðinu ‚kosningar‘ í sömu orðabók er hefur villuna „einskaklingar“. Þó ég sé ekki sammála beinu rökunum sem sett eru fram get ég alveg séð vafann sem ríkir um að nota orðið, og lúffa því að sinni. -Svavar Kjarrval (spjall) 29. júní 2020 kl. 09:34 (UTC)
thread_title:  Forsetakosningar 

message: Í kosningalögum (112/2021) er vísað í kosningar til alþingis og sveitarstjórna en kjör forseta Íslands. Einnig er vísað í forsetakjör í stjórnarskrá fremur en forsetakosningar. Vissulega er algengara í almennri umræðu að rætt sé um forsetakosningar, en forsetakjör sést þó einnig í fjölmiðlum. Ég tel réttara að notast sé við orðið forsetakjör á Wikipediu. Það er rétta orðið skv. landslögum og er heppilegra til að lýsa öllum þeim skiptum í lýðveldissögunni þar sem forseti hefur verið sjálfkjörinn og forsetakjör því farið fram án almennrar atkvæðagreiðslu. --Bjarki (spjall) 3. janúar 2024 kl. 13:41 (UTC)
replies: text: Allir sáttir? :) --Bjarki (spjall) 4. janúar 2024 kl. 14:40 (UTC)
replies: text: : Er svo sem nokkurn veginn sama.--Berserkur (spjall) 4. janúar 2024 kl. 17:34 (UTC)
thread_title:  Forsetakjör